Archief voor juli 2016 - Etcetera - Tweakblogs - Tweakers
Categorie: Chinese meuk, Views: 9.171
Categorie: Chinese meuk, Views: 9.614 [Resensie] Carike, Ghoempie en Ghoeghoe se vakansie Vol. 11 | Maroela Media
Carike se jongste Ghoempie album en DVD is propvol oorspronklike kinderliedjies. Foto: Verskaf.
Nadat Carike Keuzenkamp verlede jaar haar volwasse aanhangers met ŉ volledige trefferversameling bederf het, is sy terug met ŉ album wat weer op ŉ jonger gehoor gemik is.
Die eerste snit op die elfde album saam met Ghoempie is “Somervakansie” (Vakansietyd), ŉ nuwe komposisie van Neil Schoombee, Sean Butler en Linda Korsten. Carike weet presies waarvan haar jonger aanhangers hou en gee dit op hierdie snit vir hulle.
Neil en Sean het ook “Die dieretuin” geskryf en enige kind wat al ŉ dieretuin besoek het, sal hierdie snit geniet. Noudat ŉ werklikheidsreeks vir kinders wat kan kook aangekondig is, sal Estie Griesel se komposisie “Bak en brou” ook groot byval vind. Gewoonlik is dit groot pret vir kinders om saam musiek te maak, sommer met enigiets wat hulle in die huis kan kry en daarom behoort “Ons eie orkes” baie gewild te word onder dié album se teikengehoor.
“Ons gaan kamp”, nog ŉ oorspronklike komposisie van Estie Griesel, sal veral by die avontuurlustiges byval vind. Op “Jellie en vla” sing Carike van ŉ siek maatjie wat in die hospitaal is en by wie almal gaan kuier. Baie van vandag se kinders is so besig met televisie en rekenaars dat hulle omtrent nie lees nie. Met “Boekies lees” word hulle egter aangemoedig om meer in stories belang te stel.
Daar is min kinders wat deesdae die voorreg het om op ŉ plaas te kuier, maar “Kuier op die plaas” sal hulle dalk lus maak daarvoor. “Kleure wat God ons gee” is ŉ baie mooi snit en dit is ŉ bietjie ernstiger as die meeste ander snitte op die album.
Net een snit op die album is nie ŉ oorspronklike komposisie nie, naamlik die bekende Kerslied “Al was ek nie daar nie” en dit bly darem mooi. Die laaste snit, “Sonskynkersfees”, sluit tot ŉ mate daarby aan en dis goed dat die onvanpaste Kersfees-tradisies van oorsee nie hier ter sprake kom nie.
Een punt van kritiek wat ek soms teen kinderalbums lewer, is die min oorspronklike komposisies daarop. Gelukkig is dit nie met hierdie album die geval nie, want op een uitsondering na is elke snit oorspronklik. Daarby gaan elke snit oor iets wat kinders na aan die hart lê en daarom kan dit sterk aanbeveel word vir enigiemand met kleuters of jong laerskoolkinders.
Maroela Media Afrikaanse Top 20: 10 Oktober 2016
Moegviraldiebeloftes · 2 jaar gelede
dis a wonderlike cd – ook te kry in dvd – my kleinkind is baie lief vir hom. Een van haar gunstelinge – kan gerus met die grootste liefde vir enige kind aangekoop word.